Diari Oficial de la Generalitat Valenciana


Sumari del DOGV 3289, del 20-07-1998 (1998/005613)

Correcció d'errades de la informació pública del programa d'actuació integrada en sòl urbà, per al desenvolupament de l'àrea de repartiment compresa entre els carrers d'Eivissa, de les Illes Canàries, de Setaigües i de Rodrigo de Pertegàs a València.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3289

Data del DOGV
:   20-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/005613


Organisme emissor
:   Avenida Aragon, SA

Tipus de document
:   Correcció d'errades

Correcció d'errades de la informació pública del programa d'actuació integrada en sòl urbà, per al desenvolupament de l'àrea de repartiment compresa entre els carrers d'Eivissa, de les Illes Canàries, de Setaigües i de Rodrigo de Pertegàs a València. [1998/C805613]
  
S'ha advertit una errada en la publicació de la informació pública de referència (DOGV núm. 3.285, de 17.07.98, pàg. 11.148), per la qual cosa es torna a publicar íntegrament.
  
"Informació pública del programa d'actuació integrada en sòl urbà, per al desenvolupament de l'àrea de repartiment compresa entre els carrers d'Eivissa, de les Illes Canàries, de Setaigües i de Rodrigo de Pertegàs a València.
  
La mercantil Avenida Aragón, SA, ha formulat alternativa tècnica i projectes complementaris, del Programa d'Actuació Integrada, de conformitat amb l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística
  
Després de dipositar-la a l'Ajuntament de València i notificar-la als titulars cadastrals coneguts, es tramita, de conformitat amb el que disposa l'article 48 de la Llei 6/1994 i se sotmet a informació pública l'esmentada documentació, i es fa constar:
  
Primer
  
L'objecte de l'actuació que es pretén realitzar el constitueix la millora de l'ordenació detallada i la subjecció del seu àmbit al règim d'actuacions integrades. A aquest efecte l'alternativa tècnica (avantprojecte d'urbanització) es complementa amb el Pla de Reforma Interior de Millora, delimitació d'unitat d'execució i avantprojecte d'urbanització.
  
Segon
  
La documentació està protocol·litzada en la Notaria del senyor Manuel Àngel Rueda, carrer de Roger de Llúria, número 28, de València.
  
Així mateix, s'ha dipositat un exemplar de la dita documentació en l'Ajuntament de València.
  
Tercer
  
Se sotmet a informació pública el Pla de Reforma Interior de Millora, delimitació d'unitat d'execució i avantprojecte d'urbanització per un termini de 20 dies hàbils a partir de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer en l'expressada notaria en dia hàbil, entre les 10.00 i les 13.00 hores, examinar la documentació i obtindre, si ho sol·licita, còpia de l'acta de protocol·lització.
  
Així mateix, es podrà consultar l'expedient administratiu en l'Ajuntament de València, els dies hàbils de 10.00 a 14.00 hores.
  
Durant aquest termini podran presentar-se davant l'Ajuntament de València les al·legacions que consideren convenients i alternatives tècniques que pretenguen competir amb l'exposada al públic.
  
Quart
  
En els cinc dies següents a la finalització del termini d'informació pública, podran presentar-se proposicions juridicoeconòmiques per a l'execució de qualsevol de les alternatives que s'hagueren formulat. Les dites proposicions es presentaran en plica tancada davant l'Ajuntament de València.
  
Cinqué
  
Finalitzat aquest segon termini, en la següent data hàbil tindrà lloc l'acte d'obertura de pliques en l'Ajuntament de València.